भारतीय विज्ञान एवं तकनीकी की परंपरा एवं उत्कर्ष का गौरवशाली इतिहास हमें पढने को मिलता है| जब दुनिया में मनुष्य एवं पशु में भेद नहीं था, उस समय भारत के घर घर में बच्चे वेदों के मंत्रो का उच्चारण किया करते थे| प्राचीन भारतीय इतिहास का अध्ययन करने पर जो एक महत्वपूर्ण बात ध्यान में आती है वह है कि भारत सदैव से ज्ञान का उपासक रहा है| धन-सम्पदा, साम्राज्य आदि का स्थान ज्ञान के उपरांत ही आता था| ज्ञान की उपासना करने वालो के उचित सम्मान, भरण-पोषण एवं रक्षा के उत्तर दायित्व को निभाते हुए, हमारे पूर्वजो ने ज्ञान-विज्ञान एवं तकनीकी को उत्कर्ष तक पहुचाया| दुनिया भर के महान वैज्ञानिको, दार्शिको, समाजशास्त्रियो द्वारा मुक्तकंठ से इसकी प्रशंषा की गई तथा आज भी की जाती है| वैज्ञानिक अलबर्ट इन्स्ताइन ने कहा: " हम भारत के ऋणी है जिसने हमें गिनती करना सिखाया, उसके बिना कोई महत्वपूर्ण वैज्ञानिक खोज संभव नहीं होती "| इसी प्रकार वैज्ञानिक वार्नर हाइजेनबर्ग ने कहा: "भारतीय दर्शन के बारे में विचार-विमर्श करने के बाद क्वांटम भौतिकी जो एक कौतुहल सी लगती थी, अचानक से अधिक अर्थ रखने लगी है "|